CELEX: 62019TN0739
Language: el
Date: 2019-11-06 00:00:00
Title: Υπόθεση T-739/19: Προσφυγή της 6ης Νοεμβρίου 2019 – Productos Jamaica κατά EUIPO – Alada 1850 (flordeJamaica)

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/71
            
         
      Προσφυγή της 6ης Νοεμβρίου 2019 – Productos Jamaica κατά EUIPO – Alada 1850 (flordeJamaica)
      (Υπόθεση T-739/19)
      (2019/C 432/82)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: Productos Jamaica, SL (Algezares, Ισπανία) (εκπρόσωπος: I. Temiño Ceniceros, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Alada 1850, SL (Barberá del Vallés, Ισπανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Εικονιστικό σήμα flordeJamaica – Υπ’ αριθ. 9 003 989 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πρώτου τμήματος προσφυγών του EUIPO της 24ης Ιουλίου 2019 στις συνεκδικασθείσες υποθέσεις R 1431/2018-1 και R 1440/2018-1
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει παραδεκτή την παρούσα προσφυγή καθώς και τα παραρτήματά της.
               
            
                  —
               
               
                  να ακυρώσει την προσβαλλόμενη απόφαση στο σύνολό της.
               
            
                  —
               
               
                  να καταδικάσει το EUIPO και την παρεμβαίνουσα στα δικαστικά έξοδα.
               
            
         Προβαλλόμενοι λόγοι
      
      
                  —
               
               
                  Καίτοι τα αποδεικτικά στοιχεία περί χρήσεως που προσκόμισαν τα δύο μέρη στη διαδικασία για την κήρυξη ακυρότητας που κατέληξε στην παρούσα προσφυγή δεν μπορούν να στηρίξουν την προβληθείσα από την προσφεύγουσα ένσταση απώλειας δικαιώματος λόγω ανοχής, εντούτοις, συνιστούν σαφή απόδειξη της παρατεταμένης και ανεχθείσας από την αντίδικο ενώπιον του τμήματος προσφυγών συνυπάρξεως των επίμαχων σημάτων στην αγορά, πράγμα που συνεπάγεται ορθό λόγο για τη χρήση του προσβαλλόμενου σήματος· επιβεβαιώνεται επίσης ότι δεν συντρέχει κίνδυνος συγχύσεως στην αγορά.
               
            
                  —
               
               
                  Από τα αποδεικτικά στοιχεία περί χρήσεως που προσκόμισε η αντίδικος ενώπιον του τμήματος προσφυγών δεν μπορεί να συναχθεί ότι το προγενέστερο σήμα απέκτησε αυξημένο διακριτικό χαρακτήρα δια της χρήσεώς του στην Ισπανία.
               
            
                  —
               
               
                  Δεν διαπιστώνεται εν προκειμένω κίνδυνος συγχύσεως για όλα τα προϊόντα και όλες τις υπηρεσίες που καλύπτει το προσβαλλόμενο σήμα και, κατά συνέπεια, δεν μπορεί να κηρυχθεί αυτό άκυρο στο σύνολό του.